**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL PRITARIMO KLAIPĖDOS MIESTO SAVIVALDYBĖS BIUDŽETINIŲ SPORTO ĮSTAIGŲ 2022 METŲ VAIKLOS ATSKAITOMS“ PROJEKTO**

**1.Projekto rengimą paskatinusios priežastys.**

Lietuvos Respublikos vietos savivaldos įstatymo 15 straipsnio 3 dalies 1 punktas reglamentuoja, kad tarybos paprastoji kompetencija yra sprendimų priėmimas dėl biudžetinių įstaigų metinių ataskaitų rinkinių tvirtinimo. Klaipėdos miesto savivaldybės tarybos reglamento 16.5 papunktyje numatyta, kad Savivaldybės biudžetinių įstaigų vadovai kasmet iki balandžio 30 d. Savivaldybės merui teikia metines veiklos ataskaitas už praėjusius metus. Meras pateiktas ataskaitas kartu su Tarybos sprendimų projektais, kuruos rengia Savivaldybės administracija, teikia svarstyti komitetams pagal kompetenciją.

Klaipėdos miesto savivaldybės administracija teikia Klaipėdos miesto savivaldybės tarybai tvirtinti biudžetinių sporto įstaigų: BĮ Klaipėdos „Gintaro“ sporto centro, BĮ Klaipėdos miesto lengvosios atletikos mokyklos, BĮ Klaipėdos miesto sporto bazių valdymo centro, BĮ Klaipėdos „Viesulo“ sporto centro ir BĮ Klaipėdos Vlado Knašiaus krepšinio mokyklos 2022 metų veiklos ataskaitas.

**2. Parengto projekto tikslai ir uždaviniai.**

Sprendimo projekto tikslas ir uždavinys – gauti Klaipėdos miesto savivaldybės tarybos pritarimą BĮ Klaipėdos „Gintaro“ sporto centro, BĮ Klaipėdos miesto lengvosios atletikos mokyklos, BĮ Klaipėdos miesto sporto bazių valdymo centro, BĮ Klaipėdos „Viesulo“ sporto centro ir BĮ Klaipėdos Vlado Knašiaus krepšinio mokyklos 2022 metų veiklos ataskaitoms.

**3. Kaip šiuo metu yra teisiškai reglamentuojami projekte aptarti klausimai.**

Aptartas klausimas yra reglamentuotas Lietuvos Respublikos vietos savivaldos įstatymo 15 straipsnio 3 dalies 1 punkte ir Klaipėdos miesto savivaldybės tarybos veiklos reglamento, patvirtinto Klaipėdos miesto savivaldybės tarybos 2023 m. kovo 23 d. sprendimu Nr. T2-19 „Dėl Klaipėdos miesto savivaldybės tarybos veiklos reglamento patvirtinimo“, 16.5 papunkčiu.

**4.** **Kokios numatomos naujos teisinio reglamentavimo nuostatos ir kokių rezultatų laukiama.**

Pritarus tarybos sprendimo projektui:

1) Klaipėdos miesto savivaldybės biudžetinių sporto įstaigų vadovai įgyvendins teisinę prievolę atsiskaityti už 2022 m. veiklą, teikiant veiklos ataskaitas Klaipėdos miesto savivaldybės tarybai ir merui.

2) Klaipėdos miesto savivaldybės tarybos nariai, miesto bendruomenė turės galimybę susipažinti su Klaipėdos miesto biudžetinių sporto įstaigų 2022 m. veiklos rezultatais.

3) Klaipėdos miesto savivaldybės administracija įvertins įstaigų veiklos rodiklius ir numatys priemones dėl veiklos efektyvinimo, ieškos įstaigos vadovų keliamų problemų sprendimo būdų.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Šio sprendimo įgyvendinimui neigiamų pasekmių nenumatoma.

**6. Jeigu sprendimui įgyvendinant reikia kitų teisės aktų, kas ir kada juos turėtų parengti, šių aktų matmenys.**

Šiam sprendimo projektui įgyvendinti kitų teisės aktų nereikia.

**7. Kiek biudžeto lėšų pareikalaus ar leis sutaupyti projekto įgyvendinimas.**

Šiam sprendimo projektui įgyvendinti papildomų lėšų nereikia.

**8.** **Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Nėra.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projektą parengė Sporto skyrius.

**10. Kiti reikalingi pagrindimai ir paaiškinimai.**

Nėra.

PRIDEDAMA. Teisės aktų, nurodytų sprendimo projekto įžangoje, išrašas, 1 lapas.

Sporto skyriaus vedėja Rasa Rumšienė

***Suvestinė redakcija nuo 2023-04-01 iki 2023-06-30***

*Įstatymas paskelbtas: Žin. 1994, Nr.*[*55-1049*](https://www.e-tar.lt/portal/legalAct.html?documentId=TAR.D0CD0966D67F)*, i. k. 0941010ISTA000I-533*

***TAR pastaba.****Įstatymo Nr. XIV-1268 nuostatos pradedamos taikyti, kai 2023 metais išrinktos savivaldybių tarybos susirenka į savo pirmuosius posėdžius. Iki 2023 metais išrinktų savivaldybių tarybų pirmųjų posėdžių taikomos iki 2023 m. kovo 31 d. galiojusios Lietuvos Respublikos vietos savivaldos įstatymo nuostatos.*

*Lietuvos Respublikos Seimas, Įstatymas*

*Nr.*[*XIV-1828*](https://www.e-tar.lt/portal/legalAct.html?documentId=e7586080cdef11ed9978886e85107ab2)*, 2023-03-23, paskelbta TAR 2023-03-29, i. k. 2023-05501*

*Lietuvos Respublikos vietos savivaldos įstatymo Nr. I-533 pakeitimo įstatymo Nr. XIV-1268 1 ir 2 straipsnių pakeitimo įstatymas*

***Nauja redakcija nuo 2023-04-01:***

*Nr.*[*XIV-1268*](https://www.e-tar.lt/portal/legalAct.html?documentId=b8814b70041c11edb32c9f9d8ba206f8)*, 2022-06-30, paskelbta TAR 2022-07-15, i. k. 2022-15614*

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**IV SKYRIUS**

**SAVIVALDYBĖS TARYBA**

**15 straipsnis. Savivaldybės tarybos kompetencija**

3. Paprastoji savivaldybės tarybos kompetencija:

1) savivaldybės biudžetinių įstaigų metinių ataskaitų rinkinių tvirtinimas;

\_\_\_\_\_\_\_\_\_\_\_\_\_\_\_\_\_\_\_\_\_